section_heading: Radnja
paragraph_text: Artie Bucco ima novu francusku hostesu u Nuovo Vesuviu, Elodie Colbert, a njegov se odnos s Charmaine čini zategnutijim nego ikad. Elodien brat, Jean-Philippe ponudi Artieju poslovni prijedlog: želi posuditi novac kako bi otkupio prava na distribuciju Armagnaca, tvrdeći kako je to "nova votka". Artie se oduševi prijedlogom i pokuša posuditi novac od Ralphieja. Ralphie odbije jer ne bi mogao nauditi Artieju u slučaju da mu ne bude mogao vratiti novac. Tony kasnije saznaje za to i posjećuje Artieja kući, ponudivši mu novac, uzrujan što mu se Artie nije obratio prvom.